**MAGYARORSZÁGI OROSZ FEKETE TERRIER EGYESÜLET A KÖZÖSSÉGÉRT**

**MOFTEK rendkívüli elnökségi ülés**

**Jegyzőkönyv**

Dátum:2019. augusztus.30. (péntek). de: 10.00 óra.

Résztvevők: a mellékelt jelenléti ív szerint

Helyszín: 1089 Budapest, Elnök u. 1. DND tárgyaló.

Napirendi pontok: mellékelt meghívó szerint

Emlékeztetőt készítette: Dobainé Tar Zsuzsanna

Emlékeztető készítésének időpontja: 2019. szeptember.02.

**Első napirendi pont** Tájékoztató az újonnan megalakuló, Európai székhelyű, nemzetközi címeket is kiadó egyesületről.

Az elnök tájékoztatja az elnökség tagjait, hogy a legutóbbi információ alapján talán már a Komáromi kiállítással egyidőben sor kerül az első közös, megalakuló ülésre. Jelenleg az iratok már csak aláírásra várnak. Ha az Európai szervezet megalakul, akkor a jövő évi klubkiállításunkon már ismét kiadhatjuk a címeket. Ahogy megkapjuk a végleges tájékoztatást, természetesen a tagságot is értesítjük.

**Második napirendi pont:** Családi nap programjának véglegesítése.

Szeptember utolsó hét végéjén tartjuk a Családi napot, a megszokott helyen, a Happy Dog Kutyaiskola területén Kőbányán. Az előzetes jelentkezések igen nagy létszámot ígérnek, szerettünk volna egy orvosi előadást is beiktatni, de sajnos a hely nem alkalmas, valamint a felkért szakember sem ér rá, így azt egy későbbi időpontra szervezzük majd, bevonva más fajtásokat is. Megbeszéltük, hogy mindenkit megvendégelünk, illetve összeállítjuk majd a játékos feladatokat is, melyhez kérjük az iskola szakembereinek segítségét. Reméljük hasonló sikeres napot tölthetünk majd együtt ismerőseinkkel, barátainkkal, mint eddig minden évben.

**Harmadik napirendi pont:** 2020-as klubkiállítás lehetséges helyszíne.

Abban egyetértett az elnökség, hogy mivel viszonylag kis létszámmal tudjuk csak megtartani kiállításunkat, így ismét csak az lenne a célszerű, ha valamelyik CACIB kiállításhoz tudnánk csatlakozni, így a bíró költségei és a terület költségei is kedvezőbbek lennének. Végig néztük a jövő évi kiállítási naptárt és a szeptemberi Kecskemét –Jakabszállás 2 napos CACIB kiállítás látszik első körben reálisnak. A részletek megbeszélését az elnök vállalta magára, illetve előzetesen a bíró nevére is érkezett már javaslat, így talán lesz arra lehetőség, hogy a CACIB-ra felkért bírók közül tudjunk választani.

**Negyedik napirendi pont:** Egyebek.

Az elnök elmondta, hogy elküldtük előzetes felkérésünket a 2021-es Európa kiállítás mellett tartandó klubkiállításunk bírójának, elfogadta. Hamarosan, ha megkapjuk a szükséges adatokat tőle, a felkérést is elküldjük. Szintén végleges a helyszín is, még az idén megkötjük a bérleti szerződést és előleget is fizetünk, hogy biztos legyen a helyünk.

Elkészült új arculatú honlapunk is, folyamatosan dolgozunk még rajta, arra kértük tagjainkat is, hogy jelezzék az esetleges hibákat, hogy korrigálni tudjuk..

Ezek után kötetlen beszélgetés folyt.

 kmf.

Hitelesítő: Jegyzőkönyvvezető:

Kóti Kata alelnök Dobainé Tar Zsuzsanna elnök